Hippolytus (antipapa)

Hippolytus, scriptura mediaevali etiam Ypolitus (natus c. 170; mortuus die 13 Augusti 235), fuit florentissimus scriptor Palaeochristianus, verisimiliter in partibus orientalibus Imperii Romani natus. In altercationem cum papis suae aetatis venit, et interdiu alterum gregem ducebat; ergo interdum putatus est primus antipapa anno 217. Attamen obiit in Sardinia anno 235, ecclesiae reconciliatur, porroque martyr, itaque nunc inter sanctos numeratur.

 Vita 
Ab anno 192, Hippolytus presbyter Romae fuit, Zephyrino episcopo, in quo tempore plenus eloquentia et sapientia honorabatur. Origen, tum iuvenis, etiam pronuntiantem audivit.Hieronymus, De Viris Illustribus 61; Eusebius, HE 6.14,10. Hippolytus, qui discipulus Sancti Irenaei fuerat, fuit maximus ecclesiae aetatis suae magister. 

Sub persecutione Maximini Thracis Imperatoris, Hippolytus et Pontianus, qui tum erat papa, convecti sunt ad Sardiniam, ubi ambo mortui sunt. In Chronographia Anno 354, dicitur 13 Augusti, verisimiliter anno 236, Romae corpora exsulum condita sunt, eaque Hippolyti in sepulcro prope Viam Tiburtinam; sic quoque in Martyrologio Romano (a. MMI, die 13 Augusti) haec notantur: 
sanctorum martyrum Pontiani, papae, et Hippolyti, presbyteri, qui simul in Sardiniam deportati sunt ibique ambo communi damnatione et una, ut uidetur, laureati corona, tandem in Urbem hic in coemeterium ad viam Tiburtinam, ille in coemeterium Callisti translati sunt.

Prudentius poeta, in libro Peristephanon, carmen divulgavit in honore illius martyris, titulo Ad Valerianum episcopum de passione Hippolyti beatissimi martyris.

 Opera 
Putatur Hippolytus esse scriptor operis cuius titulus est Traditio Apostolica. Alia opera eius sunt:
 Commentarii Biblici
 Commentarius in Genesin et in Hexaemeron; Commentarius in Exodum; Commentarius in Ioannis Evangelium et Apocalypsin; In Canticum Canticorum; In  Danielem; In Isaiam Prophetam; In Ieremiam et Ezechielem; In Proverbia; In Psalmos; In Reges
 Adversus Graecos, seu contra Platonem de causa universi
 Contra Noetum
 Commentarius in Saulem et Pythonissam
 De baptismo et eucharistia
 De beatae Mariae virginitate et maternitate
 De divinitate Filii et consubstantialitate verbi
 De divinitate Spiritus sancti eiusque proprietatibus personalibus
 Demonstratio adversus Iudaeos"Hippolytus: A Demonstration against the Jews. Before A.D. 238." In: Adversus Judaeos: A Bird's-Eye View of Christian Apologiae until the Renaissance. Cambridge University Press, 1935 [2012], pp. 53-55. 
 Demonstratio de Christo et Antichristo
 Epistulae
 Refutatio omnium haeresium sive in Sanctam Theophaniam Philosophumena
 Tractatus de Charismatibus

 Notae 

 Bibliographia 
 Miroslav Marcovich. 1986. Hippolyt von Rom. In Theologische Realenzyklopädie 15:381–387 
 Traditio Apostolica. 1991. In Fontes Christiani, vol. 1, Freiburg i. Br. 

 Nexus externi 
 Credo in Traditio apostolica


Categoria:Antipapae
Categoria:Auctores Graeci antiqui
Categoria:Martyres
Categoria:Mortui 235
Categoria:Nati saeculo 2
Categoria:Sancti
Categoria:Scriptores Imperii Romani
Categoria:Theologi